|  |  |
| --- | --- |
| **\_11. NAPIREND** | **Ügyiratszám:** BSZ/595-1/2022. |

**ELŐTERJESZTÉS**

a Képviselő-testület **2022. május 23-i** nyilvános ülésére

|  |  |
| --- | --- |
| **Tárgy:** | **A Balatonszepezd 378 hrsz-ú és 379 hrsz-ú ingatlanok ajándékozása** |
| **Előterjesztő:** | Bíró Imre polgármester |
| **Előkészítette:** | dr. Kiss Balázs Tamás aljegyző |

**TISZTELT KÉPVISELŐ-TESTÜLET!**

Balatonszepezd belterületén 378. helyrajzi számú, „kivett saját használatú út” megnevezésű, 633 m2 területű, valamint, a Balatonszepezd belterületén fekvő, 379. helyrajzi számú, „kivett saját használatú út” megnevezésű, 853 m2 területű ingatlanok tulajdonjogát a tulajdonosok az önkormányzatra ruháznák át. Az utak tulajdonjogának megszerzését követően azok fenntartási kötelezettsége is önkormányzati feladattá válik.

Az önkormányzat vagyonáról és a vagyongazdálkodás szabályairól szóló 10/2020. (XI.30.) önkormányzati rendelet 9. § (1) bekezdése értelmében a tulajdonosi jogokat a képviselő-testület gyakorolhatja, így az előterjesztés melléklete szerinti ajándékozási szerződés megkötése a képviselő-testület hozzájárulását igényli.

Egyben megköszönöm Rötzer Iván Istvánnénak az ingatlanok ingyenes felajánlását.

Kérem a Tisztelt Képviselő-testületet, hogy az előterjesztést megvitatni és a határozati javaslatokat elfogadni szíveskedjen.

|  |  |
| --- | --- |
|  | **HATÁROZATI JAVASLAT**  Balatonszepezd Község Önkormányzata Képviselő-testülete a Balatonszepezd belterület **378. hrsz-ú**, „kivett saját használatú út” megnevezésű, 633 m2 területű, valamint, a Balatonszepezd belterület **379. hrsz-ú**, „kivett saját használatú út” megnevezésű, 853 m2 területű ingatlanok tulajdonjogát **ajándékként elfogadja**.  Felhatalmazza a polgármestert az ajándékozási szerződés megkötésére.  **Határidő:** azonnal  **Felelős:** jegyző |

Balatonszepezd, 2022. május 17.

|  |  |
| --- | --- |
|  | **Bíró Imre**  polgármester |

**AJÁNDÉKOZÁSI SZERZŐDÉS**

*(tervezet)*

Amely létrejött egyrészről **Rötzer Iván Istvánné** ( ) mint **ajándékozó,** (a továbbiakban: Ajándékozó)

másrészről **Balatonszepezd Község Önkormányzata** (címe: 8252 Balatonszepezd, Árpád u. 27., KSH törzsszáma: 15734257-8411-321-19, adószáma: 15734257-2-19, képviseli: Bíró Imre polgármester) mint **megajándékozott** (a továbbiakban: Megajándékozott) között, a mai napon és helyen az alábbi feltételekkel:

1./ Szerződő felek megállapítják, hogy Ajándékozó tulajdonosa az alábbiakban felsorolt ingatlanoknak:

Ajándékozó tulajdonát képezi egyaránt 2/2-ed tulajdoni hányadban,

- a Balatonszepezd belterületén fekvő, **378. helyrajzi számú**, „kivett saját használatú út” megnevezésű, 633 m2 területű valamint,

- a Balatonszepezd belterületén fekvő, **379. helyrajzi számú**, „kivett saját használatú út” megnevezésű, 853 m2 területű ingatlan.

2./ A 379. helyrajzi számú ingatlant terheli, az E.ON Észak-dunántúli Áramhálózati Zrt. javára bejegyzett vezetékjog, a 20 kV-os vezeték biztonsági övezetével érintett 22 m2 területre, az ügyiratban lévő változási vázrajz és terület kimutatás szerint.

Ajándékozó kijelenti, hogy az itt részletezett vezetékjogon túlmenően az ingatlanok per,- igény- és tehermentesek.

3./ Ajándékozó ingyenesen Megajándékozott tulajdonába adja, az 1./ pontban részletesen felsorolt ingatlanokat. Az ingatlanok az ingatlan-nyilvántartásba bejegyzett címmel nem rendelkeznek.

Megajándékozott az ajándékot elfogadja. Az ajándékozási szerződés megkötését Balatonszepezd Önkormányzata Képviselő Testülete, a ……………… számú, ………… napján kelt határozatával jóváhagyta.

4./ A szerződő Felek megállapodnak abban, hogy az ingatlanok Megajándékozott részére történő birtokba adására, az Önkormányzat tulajdonjogának ingatlan-nyilvántartási bejegyzését követő 8 (nyolc) munkanapon belül kerül sor.

A Megajándékozott a birtokba lépés napjától köteles az ingatlannal kapcsolatos kötelezettségeket és terheket viselni. A kárveszély átszállására is ezen időpont irányadó.

5./ Ajándékozó a jelen szerződés aláírásával feltételen és visszavonhatatlan hozzájárulását adja ahhoz, hogy a jelen szerződés alapján, az illetékes földhivatal a tulajdonjog változást, az ingatlan-nyilvántartásba az alábbiak szerint bejegyezze:

- a **Balatonszepezd belterület** **378. helyrajzi számú**, „kivett saját használatú út” megnevezésű, 633 m2 területű, ingatlan tulajdonjogát, Balatonszepezd Község Önkormányzata javára, ajándékozás jogcímén, 1/1 tulajdoni hányadban,

- a **Balatonszepezd belterület** **379. helyrajzi számú**, „kivett saját használatú út” megnevezésű, 853 m2 területű, ingatlan tulajdonjogát, Balatonszepezd Község Önkormányzata javára, ajándékozás jogcímén, 1/1 tulajdoni hányadban.

6./ Ajándékozó kijelenti, hogy teljes cselekvőképességgel rendelkező magyar állampolgár és szerződéskötési képességét sem jogszabály, sem bírói ítélet, sem szerződés vagy egyéb megállapodás nem korlátozza, illetve nem zárja ki.

A Megajándékozott képviseletében eljáró polgármester kijelenti, hogy az általa képviselt jogi személy belföldi illetékességű települési Önkormányzat, akinek képviseletére teljes körű jogosultsággal rendelkezik.

7./ A szerződő felek megállapodnak abban, hogy a jelen szerződés elkészítésével és a Földhivatal előtti eljárással a Dr. Kiss Ügyvédi Irodát (székh: 8200 Veszprém Bajcsy-Zsilinszky u. 15. képviseli: Dr. Kiss Ernő ügyvéd) bízzák meg.

8./ A jelen szerződéssel kapcsolatban felmerülő minden költség – ide értve az ingatlan-nyilvántartási bejegyzés költségét, valamint az ügyvédi munkadíjat – az Ajándékozót és a Megajándékozottat, egymás közt egyenlő arányban megosztva terheli.

9./ A szerződést készítő ügyvéd kijelenti, hogy a jelen okiratban rögzített személyes adatokat a megbízásból eredő jogi kötelezettség teljesítése végett kezeli, illetve az ügyfelekkel való kapcsolattartásra szolgáló adatokkal, a felek hozzájárulása alapján e célból rendelkezhet. Az adatok kizárólag az ingatlan-nyilvántartási és az ahhoz kapcsolódó eljárásban használhatók fel és a jogszabályban előírt irattárazási ideig tárolhatók. Az érintett személynek joga van bármikor kérelmezni a szerkesztő ügyvédtől mint adatkezelőtől, a rá vonatkozó személyes adatokhoz való hozzáférést, információ kiadást, azok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen. Joga van az ügyfélnek továbbá a hozzájárulása bármely időpontban történő visszavonásához, amely nem érinti a visszavonás előtt a hozzájárulás alapján végrehajtott adatkezelés jogszerűségét.

10./ A jelen szerződésben nem szabályozott kérdésekben a Polgári Törvénykönyv vonatkozó rendelkezései az irányadók.

11./ A felek a jelen szerződés elkészítésére és ellenjegyzésére, valamint az illetékes földhivatal eljárásában a képviseletükre, közösen felhatalmazzák a Dr. Kiss Ügyvédi Irodát. (székhelye: 8200 Veszprém, Bajcsy-Zsilinszky u. 15. képviseli: Dr. Kiss Ernő ügyvéd)

12./ A szerződő felek a jelen szerződést – annak elolvasása és értelmezése után – mint akaratukkal mindenben megegyezőt, jóváhagyólag és saját kezűleg aláírták.

Balatonszepezd, 2022. ……………….

**Rötzer Iván Istvánné Balatonszepezd Község Önkormányzata**

ajándékozó, tulajdonjogot átruházó megajándékozott, tulajdonjogot szerző

képviseletében: Bíró Imre polgármester

**Ellenjegyzem,**

**Balatonszepezden 2022. . napján**

**Dr. Kiss Ernő**

**ügyvéd**

**kamarai azonosító szám: 36063125**